# Benediktas Stirbys

### Straipsnis iš Vikipedijos, laisvosios enciklopedijos.

Benediktas Stirbys

Benediktas Stirbys (1930 m. balandžio 28 d. Endriejavo miestelyje, Klaipėdos r. – 1991 m. sausio 4 d. Juodkrantėje, Neringa), muzikos mokytojas ir chorvedys.

## [taisyti] Biografija

Pas vietos vargonininką P. Žemaitį pramokęs muzikos, 1947 – 1951 choro dirigavimo mokėsi Klaipėdos muzikos mokykloje (dėst. J. Karosas).

Nuo 1950 Gargždų vidurinės mokyklos muzikos ir dainavimo mokytojas, vaikų ir vyresniųjų klasių moksleivių chorų bei vokalinių ansamblių vadovas. 1955 respublikinei dainų šventei parengė vyresniųjų klasių moksleivių mišrųjį chorą, o 1964 I respublikinei dainų šventei jaunučių chorą. 1965 – 1975 Gargždų vaikų muzikos mokyklos direktorius, vaikų chorų ir akordeonistų orkestro vadovas. Jaunučių chorą parengė 1969 respublikinei moksleivių meno ir sporto šventei. Vadovavo Gargždų kultūros namų ir Klaipėdos rajono švietimo darbuotojų mišriesiems chorams, švietimo darbuotojus parengė 1975 respublikinei dainų šventei.

Nuo 1975 rudens Raseinių vaikų muzikos mokyklos direktorius ir akordeono mokytojas, medicinos darbuotojų moterų choro, Šiluvos zoninių kultūros namų ir Raseinių švietimo darbuotojų mišriųjų chorų vadovas. Švietimo darbuotojų chorą parengė 1980 respublikinei dainų šventei. 1981 – 1990 Neringos vaikų muzikos mokyklos direktorius, kultūros namų mišriojo choro vadovas.

B. Stirbys buvo Klaipėdos rajono muzikos mokytojų metodinės komisijos pirmininkas, Klaipėdos ir Raseinių rajonų dainų švenčių organizatorius ir vyr. dirigentas. 1967 apdovanotas Liaudies švietimo pirmūno ženkleliu.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../b/e/n/Benediktas_Stirbys_8c93.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška